

ที่ มท ๐๘๑๖.๒/ว  กรมส่งเสริมการปกครองท้องถิ่น

 ถนนนครราชสีมา เขตดุสิต
 กทม. ๑๐๓๐๐

 กุมภาพันธ์ ๒๕๖๘

เรื่อง แจ้งประชาสัมพันธ์การรับสมัครโครงการทุนนวัตกรรมสายอาชีพชั้นสูง ปี 2568

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ. ๐๔/703

ลงวันที่ 20 กุมภาพันธ์ ๒๕๖๘ จำนวน 1 ชุด

 ด้วยกรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษาว่าได้ดำเนินโครงการทุนนวัตกรรมสายอาชีพชั้นสูง ปี 2568 เพื่อสร้างความเสมอภาคทางการศึกษา ส่งเสริมสนับสนุนและให้ความช่วยเหลือผู้ขาดแคลนทุนทรัพย์และผู้ด้อยโอกาสให้ได้รับการศึกษาหรือพัฒนาเพื่อให้มีความรู้ความสามารถในการประกอบอาชีพตามความถนัดและมีศักยภาพที่จะพึ่งพาตนเองในการดำรงชีวิตได้ โดยกองทุนเพื่อความเสมอภาคทางการศึกษา เปิดรับสมัครนักเรียนมัธยมศึกษาปีที่ 6 โครงการทุนนวัตกรรมสายอาชีพชั้นสูง ปี 2568 ระหว่างวันที่ 17 กุมภาพันธ์ ถึง 12 มีนาคม 2568

 ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งประชาสัมพันธ์การเปิดรับสมัครโครงการทุนนวัตกรรมสายอาชีพชั้นสูง ปี 2568 ไปยังองค์กรปกครองส่วนท้องถิ่น และสถานศึกษาในสังกัดองค์กรปกครองส่วนท้องถิ่น ที่มีนักเรียนที่เคยได้รับเงินอุดหนุนทุนเสมอภาค ซึ่งปัจจุบันกำลังศึกษาอยู่ในระดับชั้นมัธยมศึกษาปีที่ 6 เพื่อเชิญชวนนักเรียนที่สนใจศึกษาต่อสายอาชีพสมัครขอรับทุนดังกล่าว รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

กองส่งเสริมและพัฒนาการจัดการศึกษาท้องถิ่น
กลุ่มงานยุทธศาสตร์การพัฒนาการจัดการศึกษาท้องถิ่น

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวศิริพรรณ สิงห์ห่วง โทร 09 8830 7972

 นางสาวณัฐชนก ปานเงิน โทร. ๐๙ ๘268 3875